Lachen-Speyerdorf

Lache-Schbaijadoaf is e Winzerdorf un is om 7. Juni 1969 in Naischdadt oigemänded worre, was e paar Kilomeder im Nordweschde lischt. Geographie Laach Der Ortsdääl Lache-Schbaijadoaf lichd uuuugfäähr 5 Kilomeder Südösdlich vun de Schdadd. Wonn mä alles zamme nämmt is des gonze so 24 km² groß. Nadierlich hot die Gemää ach noch Pälzerwald debei, sogar bei Lambrechd. Ipdestal ghärt ah dezu und die Ruin vun de Burch Spangeberch. Klima Die Laach in de Vodderpalz am weschdlische Rand vun de Roiewene sorscht fer ä mildes Klima. De Gebirschszuuch vun de Haardt im Weschde sorscht dodefor, daßes ned viel reschnt un daß im Summer schää warm is. Monche mähnen jo e wär die Sahara vun Daitschlond. Bolidig De Ortsvorschteer is seid 2009 de Claus Schick vun de SPD. Dodevor wars fä fünf Johr de Jürgen Brunner (Brunni vun de CDU) und dodevor ewiche Zeite de Balles (Günther Freytag, SPD). Grundsätzlich kommer saache das der Ort schun irgendwie e bissl Rot is. Werdschaft unn Infraschtrukdur Werdschaft In Lache und ach in Schbaijadoaf werd schun immer Woi gemacht. Des geile klima hänn schun vor iwwer 2000 Johr die Römer gepeilt un sinn direkt emol geil druff worre om Lerchebeehl, Paffegrund und am Trabbeberch Woi ohzubaue. Sogar de Strom wärd selwer gemacht. Uff 70.000 Quadrahtmeder is äns vunn de greeschde Solarschdromkraftwerge in gonz Daitschlond. Des Ding hääßt donn "Solarpark Fluchblatz Liliedaal". De Fluchblatz Schun 1912 is de Fluchblatz quasi online gonge, dort is donn 1930 es legendäre Luftschiff Graf Zeppelin LZ 127 geldonded. Do waren mehr wie 100.000 leid zum gugge do. Späder donn im Johr 1985 is noch de Präsident (Presi) vun de Amis, de Ronald Reagan mo gelond. Heit is der Fluchblatz hauptsächlich Schaublatz vum Fluchsportväroi. Kuldur Was zum gugge Reschlmäßische Veronschtaltunge Spaijerdoafer Frosch-Kerwe Lachemä Baure un Winzerkärwe Kulinarischi Woibrob Verleihung vum Hasefroschorde 3 Prunksitzunge vum KC Seniorenochmiddache Madinsumzuch mit Feier vun de Feierwehr Neijohrsempfong Väroine Do is emol en Auszuuch Tus Lache-Schbaijadoaf TC Blau-Weiss Fluchspordveroi Lache-Schbaijadoaf Ongelveroi Lache-Schbaijadoaf Baure- und Winzerschaft Freiwillichi Feierwehr Landfraue Veroi Landjuchnd Lache-Schbaijadoaf Karneval-Glubb Rot-Weiss Lache-Schbaijadoaf (KC) Musiggväroi Lache-Schbaijadoaf Pälzer Waldväroi Lache-Schbaijadoaf Schitze-Glubb Lache-Schbaijadoaf GsongVäroi 1857 (Achzeesiwwenefuffzich) Lache Glädierzuchtväroi Websaide Websaid vun Lache-Schbaijadoaf Websaid vum Karneval-Glubb Websaid vun de TuS Websaid vum Fluchspordveroi Websaid vum Ongelveroi Websaid vum Musiggväroi Websaid vum TC Blau-Weiss Websaid vum Pälzer Waldväroi Websaid vum Schitze-Glubb